भोपाल। भारत निर्वाचन आयोग ने चुनाव ड्यूटी को लेकर जो ऑनलाइन परीक्षा ली है, उसके परिणाम निराशाजनक आए हैं। भोपाल के दो तहसीलदार संतोष मुदगल और संध्या कौशल चतुर्वेदी को 16 और 17 अंक मिले हैं, जबकि एसडीएम बैरसिया राजीव नंदन श्रीवास्तव को 18 अंक मिले। हालांकि ये तीनों परीक्षा में फेल माने जा रहे हैं, क्योंकि न्यूनतम 21 नंबर लाने पर इन्हें पास माना जाएगा। इन्हें संभवतः दोबारा परीक्षा देनी होगी। चुनाव आयोग ने चुनाव प्रक्रिया को लेकर 30 सवाल पूछे थे इसमें वोटर लिस्ट, एनआरआई वोटर्स और चुनाव के दौरान फर्जी वोटिंग को लेकर सवाल थे जिनका अधिकांश प्रशासनिक अधिकारी जवाब नहीं दे पाए।